|  |  |  |
| --- | --- | --- |
|  | **ÉRTESÍTŐ** **Vizsla Kupa 5. forduló** **Kempelen Imre Emlékverseny**2020. október 31. szombat  |  |

**Tájfutó nappali egyéni, csökkentett normáltávú regionális rangsoroló verseny**

**Helyszín:** Vadaskert, a 11. busz végállomása után, a Görgényi u. végén, Macis parkoló

GPS koordináták: 47° 32' 23.8" N, 18° 59' 19.3" E

**Rendező**: Vizsla SE

**Elnök, pályakitűző:** Hegedűs Zoltán

**Ellenőrző bíró:** Sódor István

***Kinek érdemes eljönni a Vizsla Kupára?***

1. Aki ki szeretné próbálni a térképhasználatot, a tájékozódást. Segítünk, megtanítunk.
2. Akit elhoztok, megmutatni nekik a tájfutást: gyereket, szülőt, rokont, barátot, munkatársat, ismerőst.
3. Fiataloknak, akik fejlődni szeretnének, a megfelelő nehézségű pályán, a fokozatosan komolyabb feladatot kínálók közül.
4. Akik fejlődni szeretnének, ezért egy könnyebb pálya után nehezebbet is bevállalnak.
5. A rutinos tájfutóknak, akik tájékozódási és fizikai kihívást keresnek.
6. A Vizsla Kupa pontgyűjtőknek, akik, az éves összetett pontversenyben szeretnének eredményt elérni és ezért futnak több pályát mindegyik fordulóban.
7. Aki betartja az aktuális járványügyi óvintézkedéseket.

**Hét féle pályát kínálunk az alábbi kategóriákban**

**Rangsoroló kategóriák,** itt az éves versenyengedéllyel indulók alapáron vehetnek részt**:**

**Színkódos pályák** a Vizsla Kupák hagyományos – fokozatosan nehezedő – pályáival összhangban, változatlan minőségben:

|  |  |  |
| --- | --- | --- |
| **Színkódos kategóriák** | **táv(km)/****szint(m)/e.p** | **Jellemzés** |
| **Sárga** | **1,6/90/6** | rövid könnyű: csak utakon, kezdőknek, gyerekeknek |
| **Lila** | **6,0/255/8** | hosszú könnyű: csak utakon, hosszabb táv |
| **Narancs** | **2,6/125/8** | közepes technikás: rövid, a pálya utakon vezet, a pontok az erdőben, az út közelében, tájolóval és tájoló nélkül is teljesíthető |
| **Világoszöld** | **2,2/140/7** | legrövidebb technikás, tájoló szükséges ehhez és a további pályákhoz |
| **Zöld** | **3,8/235/10** | rövid technikás |
| **Kék** | **4,8/240/9** | hosszú technikás |
| **Barna** | **6,1/320/13** | leghosszabb technikás |

**Nyílt, nem rangsoroló kategóriák,** ezekenversenyengedély nélkül is alapáron indulhattok, illetve a második és többi pályát teljesítőknek:

**RK**– rövid könnyű, azonos pálya a Sárgával

**HK** – hosszú könnyű, azonos pálya a Lilával

**KT** – közepes technikás, azonos pálya a Naranccsal

**XS** – legrövidebb technikás, azonos pálya a Világoszölddel

**RT** – rövid technikás, azonos pálya a Zölddel

**HT** – hosszú technikás, azonos pálya a Kékkel

**XL** – leghosszabb technikás, azonos pálya a Barnával

**Nevezzetek előre!** Ezzel biztosíthatjátok magatoknak, hogy előre nyomtatott térképet használhattok. Lehetőleg utaljátok át a nevezési díjat, számlaszámunk: Vizsla SE Erste Bank 11600006-00000000-83271658

**Nevezés:** most az **Entry**-ben október 30. péntek 21:00 óráig, vagy a vizslase@gmail.com
e-mail címen,

illetve a helyszínen.

**Nevezési díj**: 1000 Ft, akik nevezése október 30. péntek 21:00 óráig beérkezik, azoknak 800 Ft, ezért több pályát is futhattok.

**Jelentkezés**: a versenyközpontban 9:30-tól 13 óráig

**"0" idő: 10:00**

**Térkép: Vadaskert** M= 1:10 000**,** alapszintköz 5 m.

**Rajt** és **Cél** a VK közelében

**Időmérés:** a SPORT*ident* időmérő és értékelőrendszert használjuk, dugóka (chip) a helyszínenbérelhető fejenként 200 Ft-ért.

9:45-kor megemlékezünk Kempelen Imre bácsiról, a Vörösmarty Gimnázium, később az OSC tájfutó szakosztályának vezetőjéről.

Ez a 2020. évi 5 fordulós Vizsla Kupa sorozat utolsó, döntő futama, az összetett pontverseny helyezettjeit az előző évekhez hasonlóan díjazzuk az Őszi Spartacus Kupa első napján.

Az összetett eredménybe minden futáson szerzett pontszám beleszámít.

***Várunk szeretettel a versenyünkön, izgalmas pályákkal és jó hangulattal!***

*Hegedűs Zoltán és a Vizslák*

***Ötven éve önálló sportág hazánkban a tájfutás!***

Ez pedig a 50+6. Vizsla Kupa.

* *

***Kérjük, az alábbi óvintézkedéseket tartsátok be, mindannyiunk egészsége érdekében:***

* **betegség**nek még a gyanúja esetén is – akinek légúti tünetei vannak, köhögés, torokfájás, vagy láza van, ne jöjjön el, maradjon otthon.
* **távolságtartás 1,5 m**, mindazoknak, akik nem találkoznak rendszeresen egymással:
a versenyközpontban, jelentkezéskor sorban állásnál is, a rajtban, a pályán és a célban is.
* **Viseljetek maszkot a versenyközpontban**, kivéve a bemelegítést és természetesen a versenypályán sem kell.
* **nevezettek előre**, és lehetőleg **utaljátok át a nevezési díjat**. Ha tudjátok, írjátok meg a várható érkezési időtöket.
* lehetőleg a kocsiban öltözzetek, vagy az egyes családok, csapatok külön, együtt telepedjenek le, és az egyes csoportok között legyen 2 méter távolság.
* nincs közös öltözősátor, de a rendezői sátor közelében egy csomagmegőrző sátorba lehet tenni a csomagokat.
* a helyszínen lesz kézfertőtlenítőszer, szükség esetére.
* **jelentkezéskor**, ha nem utaltatok előre, akkor a nevezési díjat pontosan adjátok át, nem szeretnénk a másoktól kapott pénzből visszaadni.
* **rajtolás** előtt végezz kézfertőtlenítést.
* rajtoláskor a törlésnél, a térképelvételnél és a rajtdoboznál (1,5 m-en belül) csak egy fő tartózkodhat, kivéve, az egy háztartásban élőket, ha együtt mennek a pályán.
* nincs külön szimbol.
* a **pályán** ne menjetek együtt, pontfogáskor is bélyegzés után gyorsan hagyjátok el az ellenőrzőpont környezetét, helyet hagyva a többieknek.
* **kiolvasás** a rendezőktől több méter távolságra lévő kiolvasó dobozba történik, kiolvasás előtt a sorban álláskor egymás között 1,5 m távolságot tartani kell.
* nem adunk részidős kis cédulát.
* eredményközlés folyamatosan on-line, papíron nem.
* a versenyközpontban csak a szükséges ideig tartózkodjatok: érkezés-pálya lefutása-hazamenet.
* a térképeket előre nyomtatjuk, egy napos pihentetés után kapjátok meg. Szükség esetén a helyszínen is nyomtatunk a szokott módon.
* köhögési, tüsszentési protokoll: könyökhajlatba, zsebkendőbe
* kézfogás, ölelés, puszi elkerülendő, még azokkal is, akikkel régen találkoztunk.
* büfé, frissítő osztás nem lesz, mindenki gondoskodjon saját szükségleteiről.
* a pálya teljesítése után se csoportosuljatok, a pályaelemzést, tapasztalatok megbeszélését telefonon, e-mailben, stb. tegyétek meg.
* szemetet ne hagyjatok magatok után, vigyétek haza.

Reméljük, ezek az óvintézkedések minél előbb megszűnhetnek, de most saját magunk, sporttársaink és családunk egészségének megóvása érdekében szükségesek.